— Вы — залаты запас сістэмы адукацыі, майстры сваёй справы, педагогі, якія гатовыя вучыць сваіх калег, дзяліцца з імі сваім досведам, знаходкамі, праблемамі і сумненнямі. Унікальная частка педагагічнай супольнасці, — падкрэсліла Раіса Сідарэнка. — Стасункі з прафесіяналамі, аднадумцамі — гэта заўсёды свята. Унікальнасць Рэспубліканскага фестывалю педагагічнага майстэрства заключаецца яшчэ і ў тым, што ўдзел у ім — абсалютна добраахвотны. Лепш за ўсё пра яго запатрабаванасць сведчыць наступны факт — рэгістрацыя для ўдзелу ў фестывалі завяршылася на сайце Акадэміі паслядыпломнай адукацыі ўсяго за два дні: за гэты час амаль чатыры з паловай сотні педагогаў запоўнілі ўсе вакантныя месцы.